Title: พระราชกฤษฎีกากำหนดเขตที่ดิน ในท้องที่ตำบลคุระ และตำบลแม่นางขาว อำเภอคุระบุรี จังหวัดพังงา ให้เป็นเขตปฏิรูปที่ดิน พ.ศ. 2545

พระราชกฤษฎีกา

พระราชกฤษฎีกา
กำหนดเขตที่ดิน
ในท้องที่ตำบลคุระ และตำบลแม่นางขาว
อำเภอคุระบุรี
จังหวัดพังงา
ให้เป็นเขตปฏิรูปที่ดิน
พ.ศ. ๒๕๔๕

ภูมิพลอดุลยเดช ป.ร.
ให้ไว้ ณ วันที่ ๒๕
พฤศจิกายน พ.ศ. ๒๕๔๕
เป็นปีที่ ๕๗
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน ในท้องที่ตำบลคุระ
และตำบลแม่นางขาว อำเภอคุระบุรี จังหวัดพังงา ให้เป็นเขตปฏิรูปที่ดิน

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรม
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่ตำบลคุระและตำบลแม่นางขาว อำเภอคุระบุรี จังหวัดพังงา
ให้เป็นเขตปฏิรูปที่ดินพ.ศ. ๒๕๔๕

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้ที่ดินในท้องที่ตำบลคุระ
และตำบลแม่นางขาว อำเภอคุระบุรีจังหวัดพังงา
ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา ๔  ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พันตำรวจโท ทักษิณ  ชินวัตร
นายกรัฐมนตรี

[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน ในท้องที่ตำบลคุระ
และตำบลแม่นางขาวอำเภอคุระบุรี จังหวัดพังงา ให้เป็นเขตปฏิรูปที่ดิน พ.ศ. ๒๕๔๕

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากในท้องที่ตำบลคุระและตำบลแม่นางขาว อำเภอคุระบุรี จังหวัดพังงา
มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน  จึงจำเป็นต้องตราพระราชกฤษฎีกานี้

วิภา/ปรับปรุง
๑๘ กุมภาพันธ์ ๒๕๕๘

[๑]
ราชกิจจานุเบกษา
เล่ม ๑๑๙/ตอนที่ ๑๑๙ ก/หน้า ๑๓/๒ ธันวาคม ๒๕๔๕